CELEX: 32008R0457
Language: lv
Date: 2008-05-23 00:00:00
Title: Komisijas Regula (EK) Nr. 457/2008 ( 2008. gada 23. maijs ) par atsevišķu preču klasifikāciju kombinētajā nomenklatūrā

27.5.2008   
            
            
               LV
            
            
               Eiropas Savienības Oficiālais Vēstnesis
            
            
               L 137/4
            
         
      KOMISIJAS REGULA (EK) Nr. 457/2008
   (2008. gada 23. maijs)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodiem, kas norādīti 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šīs regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodiem, kas norādīti tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 23. maijā
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Komisijas Regulu (EK) Nr. 360/2008 (OV L 111, 23.4.2008., 9. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Izstrādājums, kas sastāv no kvarca plāksnes, kura pārklāta ar hromu un fotorezistu un kuras izmēri ir 15 cm (garums) × 15 cm (platums) × 0,6 cm (biezums) (t. s. “fotošablonu sagatave”).
                              Izstrādājumu eksponē un attīsta, lai iegūtu “fotošablonu”, ko izmanto pusvadītāju ierīču ražošanā.
                           
                        
               
                  3701 99 00
               
               
                  Klasifikācija noteikta, ievērojot kombinētās nomenklatūras interpretācijas 1., 3. a) un 6. vispārīgo noteikumu un KN kodu 3701 un 3701 99 00 aprakstu.
                  Izstrādājums klasificējams pozīcijā 3701, jo tā ir neeksponēta fotoplate, kas pārklāta ar gaismjutīgu materiālu (sk. Harmonizētās sistēmas skaidrojumus par pozīciju 3701).
               
            
                  
                              2.
                           
                           
                              Izstrādājums, kas sastāv no kvarca plāksnes, kura pārklāta ar hromu un kuras izmēri ir 15 cm (garums) × 15 cm (platums) × 0,6 cm (biezums), uz kuras celiņu shēma ir iestrādāta, līdzīgi kā eksponējot un attīstot fotoplates (t. s. “fotošablons”).
                              Izstrādājumu izmanto pusvadītāju plātņu izgatavošanā, lai fotogrāfiskā ceļā pārnestu celiņu shēmas uz plātnēm.
                           
                        
               
                  3705 90 90
               
               
                  Klasifikācija noteikta, ievērojot kombinētās nomenklatūras interpretācijas 1., 3. a) un 6. vispārīgo noteikumu, 37. nodaļas 2. piezīmi un KN kodu 3705, 3705 90 un 3705 90 90 aprakstu.
                  Klasifikācija pozīcijā 8486 ir izslēgta, jo “fotošablons” nav pusvadītāju kristālu vai plātņu ražošanas iekārtas neatņemama daļa, bet atsevišķs izlietojams un aizstājams rīks ar atšķirīgām īpašībām.
                  Izstrādājums klasificējams pozīcijā 3705, jo tā ir eksponēta un attīstīta fotoplate, kas paredzēta nekustīga attēla pārnešanai uz plātnes.
               
            
                  
                              3.
                           
                           
                              Iekārta, kas paredzēta dabiskās gaismas daudzuma palielināšanai telpā un kas sastāv no prizmatiskas kupolveida lēcas, cauruļu sistēmas un izkliedējošām lēcām.
                              Iekārta uztver gaismu caur kupolu jumtā un, izmantojot tajā iebūvēto atstarojošo elementu sistēmu, novada gaismu uz telpu, kurā to izkliedē.
                           
                        
               
                  9013 80 90
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, kā arī KN kodu 9013, 9013 80 un 9013 80 90 aprakstu.
                  Klasifikācija pozīcijā 9405 – kā lampa vai apgaismes piederums – ir izslēgta, jo iekārta nerada gaismu, bet uztver, novada un izkliedē dienasgaismu, izmantojot optiskus līdzekļus.
                  Tāpēc izstrādājums ir klasificējams pozīcijā 9013 kā optiska iekārta.